Río Congost

O río Congost ye un río catalán, afluent d'o río Besòs. Tien o suyo naixedero a 1.008 metros d'altaria sobre o livel d'a mar, en Sant Cugat de Gavadons (Collsuspina, comarca d'Osona) y fluye enta l'este dica desembocar en o río Besòs (río que tien o suyo naixedero chustament en a confluyencia d'o río Congost y d'o río Mogent) en Montmeló dimpués d'un recorrito de 41 km de longaria, mientres o qualo trescruza as comarcas de l'Osona y d'o Vallés Oriental. A superficie d'a suya compleganza ye de 225 km² y o suyo cabal meyano ye de 0,53 m³/s. Sindembargo, mientres a suya creixita d'o 10 d'octubre de 1994, o río Congost plegó en un cabal meyano de 750 m³/s, con una altaria d'as suyas auguas de 4,9 metros.

 Toponimia 
Ye un hidronimo que recibe o suyo nombre por o congustro (congost en catalán) que trescruza en pasando por a Cordelera Prelitoral Catalana.

Congost